 Un avion MiG-21 al Armatei s-a prăbușit în județul Mureș. Pilotul s-a catapultat și este în stare bună.
Cazul este cercetat de Parchetul Militar, iar circumstanțele accidentului vor fi investigate de o comisie numită de șeful Statului Major al Apărării. Pilotul va fi trasnferat la Spitalul Universitar de Urgență Militar Central din București. Fost pilot: Sunt trei posibile cauze: condițiile meteo, ceva legat de starea avionului sau o eroare de pilotaj.
Pilotul avionului militar care s-a prăbușit în apropierea orașului Reghin a fost transferat la Spitalul Universitar de Urgență Militar Central din București. Medicii de la Spitalul Județean de Urgență din Tg.Mureș au aprobat transferul care s-a realizat cu o aeronavă a Forțelor Aeriene Române.Potrivit autorităților județene mureșene, starea locotenent-comandorului Andrei Criste este stabilă, ceea ce a permis transferul la Spitalul Universitar de Urgență Militar Central din București. Transferul a fost făcut marți seara 17.20 MApN anunță că pilotul va fi transferat la Spitalul Militar din BucureștiStarea de sănătate a locotenent-comandorului Andrei Criste, care s-a catapultat marți este stabilă, anunță MApN."Ofițerul este, în prezent, internat la Spitalul Clinic Județean de Urgență Târgu Mureș, unde a fost evaluat de o echipă medicală, care a constatat că viața sa nu este în pericol și a autorizat transferul pacientului, la Spitalul Universitar de Urgență Militar Central din București, pentru tratament de specialitate și recuperare. Transferul va fi realizat în cursul acestei seri, cu o aeronavă C-130 Hercules a Forțelor Aeriene Române", conform oficialilor Ministerului Apărării.Locotenent-comandorul Andrei Criste este pilot militar din anul 2008 și are o experiență de 600 ore de zbor pe aeronave supersonice, fiind certificat ca pilot operațional pe aeronave MiG-21 LanceR, conform sursei citate.Aeronava implicată în incidentul aviatic decolase în jurul orei 14.00 de pe baza aeriană din Câmpia Turzii, pentru a executa un zbor de instrucție împreună cu alte două aeronave de același tip."În timpul executării misiunii, pilotul a raportat că se află într-o situație de urgență și s-a catapultat, aeronava prăbușindu-se în zona localității Dedrad, județul Mureș, în afara ariilor locuite. Celelalte două aeronave au revenit în bază, în siguranță, în jurul orei 15.00", potrivit sursei citate.Cazul este cercetat de Parchetul Militar, iar circumstanțele accidentului vor fi investigate de o comisie numită de șeful Statului Major al Apărării. De asemenea, în conformitate cu procedurile-standard, au fost sistate zborurile de instrucţie cu acest tip de aeronavă până la finalizarea anchetei de specialitate. 16.20. Prăbușirea avionului, surprinsă de localnici 16.15. Cine este pilotul care se afla la manșa MiG-ului Criste Andrei este pilotul care se afla la manșa avionului prăbușit marți după-amiaza. Este din Cluj și are 37 de ani. 16.00. Pilotul a fost preluat de un elicopter SMURD"Pilotul a fost preluat de elicopterul SMURD, care se află în aceste momente în zbor către un spital din municipiul Târgu Mureş", conform Inspectoratului General al Aviaţiei din MAI.  15.45. Presa locală transmite primele imagini de la locul accidentului 15.30. Procurorii au deschis o anchetăParchetul Militar Cluj Napoca a deschis o anchetă. Procurorul se îndreaptă către locul accidentului. 15 25: Daniel Anghel: Nu ar trebui să fie o problemă găsirea cutiei negre"Va dura o perioadă până la care se va face evaluarea. Ar trebui să nu fie o problemă să fie găsită cutia neagră", a spus purtătorul de cuvânt al MApN, Daniel Anghel, la Aleph News. 15.25: G-ral. Virgil Ristea, fost pilot: Sunt trei posibile cauze"Sunt trei posibile cauze: condițiile meteo, ceva legat de starea avionului sau o eroare de pilotaj. Sunt cele trei posibilități în acest moment. Eroarea de pilotaj poate rezulta din forțarea unei manete. Acest lucru se întâmplă în acrobație, de exemplu", a spus generalul Virgil Ristea, la Aleph News. 15.20 O comisie se va deplasa la locul prăbușiriiMinisterul Apărării Naționale anunță, pe Facebook, că o comisie numită la nivelul Statului Major al Forțelor Aeriene se va deplasa de urgență la locul prăbușirii pentru investigarea evenimentului."Aeronavă MiG 21 LanceR prăbușită în județul MureșPilotul a reușit să execute manevra de catapultare și este în stare stabilă, conștient și cooperant cu echipele de intervenție ajunse la fața locului.O aeronavă MiG 21 LanceR din cadrul Bazei 71 Aeriană Cîmpia Turzii, care efectua un zbor de instrucție, s-a prăbușit marți, 20 aprilie, în jurul orei 14.30, la în apropierea localității Dedrad, județul Mureș, într-o zonă nelocuită. Conducerea bazei aeriene a pus în aplicare de urgență planul de intervenție în astfel de situații, iar o comisie numită la nivelul Statului Major al Forțelor Aeriene se va deplasa de urgență la locul prăbușirii pentru investigarea evenimentului.", conform anunțului MApN.  15.15. Constantin Spînu: "Pilotul e în stare bună""Informațiile sunt în dinamică. Pilotul este în stare bună, cooperant, starea lui este stabilă, din datele pe care le avem. E mult prea devreme să discutăm despre posibilele cauze. Aeronava este una de antrenament.Se vor desfășura activități serioase de verificare", a spus Constantin Spînu, reprezentant MApN, în direct la Aleph News.ȘTIRE INIȚIALĂUn avion de tipul MIG al MApN s-a prăbușit în județul Mureș. Pilotul a reușit să execute manevra de catapultare.Reprezentanții MApN au confirmat, pentru Agenția Mediafax, că pilotul a supraviețuit și este conștient.Accidentul s-a produs marți, în jurul orei 14.30. Avionul a plecat de la Baza Aeriană 71 Câmpia Turzii."Avioanele care decolează au toate verificările făcute, sunt pregătite pentru zbor, altfel nu pot decola", a explicat reprezentantul MApN.Potrivit Inspectoratului General de Aviație, un elicopter medical a plecat de la Târgu Mureș pe direcția Deda, pentru a prelua pilotul rănit în accident.Acesta ar urma să fie transportat la spitalul din Târgu Mureș.Cauzele accidentului urmează să fie stabilite de specialiști.Lista accidentelor în care au fost implicate avioane MiG 21Mediafax prezintă o cronologie a accidentelor în care au fost implicate aeronave de tip MiG din dotarea Forţelor Aeriene Române– 2 martie 1994 – Un avion MiG 29 s-a prăbuşit la aeroportul militar Mihail Kogălniceanu, în timpul unui zbor de antrenament. Pilotul şi-a pierdut viaţa, iar aeronava a fost distrusă.– 10 martie 1994 – Unei aeronave MiG 23, cu dublă comandă, în timpul apropierii de aerodrom pentru aterizare, i s-a oprit motorul la înălţimea de 400 m de sol şi la aproximativ 8 km faţă de pista de decolare-aterizare. Aeronava aparţinea unităţii de aviaţie din Timişoara. Piloţii s-au salvat prin catapultare.– 18 mai 1994 – Un avion MiG 21 s-a prăbuşit în timpul unui zbor de antrenament. În urma accidentului, pilotul a murit, iar avionul, aparţinând unităţii de aviaţie militară din Timişoara, a fost distrus.– 9 august 1994 – Un MiG-23 s-a prăbuşit în timp ce încerca să aterizeze pe aeroportul militar din localitatea Mihail Kogălniceanu. Pilotul s-a catapultat.